Javni poziv za uključivanje djece u program predškole u
Predškolskoj ustanovi Dječji vrtić Orebić za uključivanje u obvezni
program predškole

PREDŠKOLSKA USTANOVA DJEČJI VRTIĆ OREBIĆ
objavljuje
Javni poziv

za roditelje/skrbnike čija djeca nisu polaznici dječjeg vrtića za uključivanje
u program predškole.
U skladu s odredbama Zakona o predškolskom odgoju i obrazovanju, (Narodne novine, broj 10/1997,.107/2007. i 94./2013.) i Državnoga pedagoškog standarda predškolskog odgoja i naobrazbe(Narodne novine, broj 63/2008. i 90/2010.) te Pravilnika o sadržaju i trajanju programa predškole (N.N. 107/2014.), djeca koja su upisana u dječje vrtiće, a navršila su do 1. rujna pet i pol godina,
nastaviti će polaženje programa u koja su upisana bez ikakvih organizacijskih promjena. Samo će se za onu djecu te dobi (petogodišnjake) koja nisu polaznici dječjeg vrtića organizirati upis u dječje vrtiće koji imaju program predškole.

Program predškole, od 31. kolovoza 2014. godine,  obvezan je za svu djecu u godini dana prije polaska u osnovnu školu.

Pozivaju se roditelji/skrbnici čije će dijete iduće školske godine krenuti u prvi
razred osnovne škole da uključe svoje dijete u obvezni program predškole u najbliži vrtić najkasnije do 01.ožujka. 2016. godine,
(djeca koja će do 31. ožujka 2016. godine navršiti šest godina)
Djeca, pripadnici romske nacionalne manjine te djeca s teškoćama u
razvoju, kao i djeca čiji materinji jezik nije hrvatski, mogu se upisati u program predškole i dvije godine prije polaska u osnovnu školu.

Program predškole u pravilu se provodi od 1. listopada do 31. svibnja, a
ukupno traje 250 sati godišnje. Može se provoditi i s manjim brojem sati ali najmanje 150 sati godišnje.

